Edwin Norena este cunoscut pentru abordarile sale experimentale si pentru co-fermentarile realizate cu fructe sau hamei, procese pe care le regasim deja in mai multe dintre cafelele noastre. In cazul acestui lot insa, focusul cade pe macerarea carbonica, un proces care transforma profund profilul aromatic al cafelei si pune in evidenta latura intens-fructata si suculenta a acestui Red Bourbon. Dupa o selectie atenta, ciresele coapte de cafea sunt introduse intregi in tancuri inchise. In interior este introdus dioxid de carbon, care impinge aerul si oxigenul afara din recipient, formand treptat un mediu aproape complet anaerob. Pe masura ce procesul continua, dioxidul de carbon produs natural in timpul fermentatiei ajuta la mentinerea acestor conditii. In lipsa oxigenului, in interiorul cireselor incepe o serie de reactii enzimatice specifice macerarii carbonice, in timp ce fermentatia continua si in jurul cireselor. Aceste transformari au un rol important in dezvoltarea profilului final, amplificand intensitatea fructata, aciditatea, dulceata si textura suculenta a cafelei. La finalul fermentatiei, ciresele sunt scoase din tancuri si uscate intregi, conform procesarii naturale. Rezultatul este o cafea expresiva, cu note de visine, coacaze rosii si bergamota, echilibrate de ciocolata neagra. O interpretare a stilului Campo Hermoso in care complexitatea este obtinuta fara ingrediente adaugate, prin controlul precis al macerarii carbonice si al fermentatiei. Nota privind ambalajul: Cafeaua poate fi livrata in pungi de culoare diferita, in functie de stocul disponibil. Indiferent de tipul ambalajului, calitatea, prospetimea si gustul cafelei raman neschimbate.
Visine, Coacaze rosii, Ciocolata neagra, Bergamota
Boabe intregi, Fin (cos portafiltru profesional - multiple perforatii), Grosier (cos portafiltru presurizat - singura perforatie), Pentru Moka, Pentru AeroPress, Pentru French Press, Pentru V60, Filtru automat(cafetiera), Pentru Ibrik